Ucraina și Belgia au semnat un pact de securitate, cu ocazia vizitei lui Zelenski la Bruxelles / Acordul include 30 de avioane de luptă F-16 până în 2028 / Primele aeronave vor ajunge la Kiev înainte de sfârșitul acestui an
UPDATE 11:52 Volodimir Zelenski și premierul Belgiei, Alexander De Croo, au semnat la Bruxelles un pact de securitate, relatează Sky News.
De Croo a declarat că pactul include livrarea a 30 de avioane de luptă F-16 către Kiev și cel puțin 977 de milioane de euro în ajutor militar belgian pentru Ucraina în acest an.
Separat, Olanda s-a angajat să livreze Ucrainei părți ale unui sistem de apărare aeriană Patriot, a declarat ministrul apărării din această țară.
De asemenea, aceasta poartă discuții cu alte țări pentru a asambla un sistem complet, a declarat ministrul olandez al apărării, Kajsa Ollongren.
„Cu oferta noastră, și dacă alte potențiale țări partenere sunt capabile să livreze piese și muniție, am putea furniza cel puțin un sistem complet Ucrainei pe termen scurt”, a declarat ea.
Știrea inițială
Belgia va furniza treizeci de avioane de luptă F-16 până în 2028 pentru a sprijini Kievul în războiul său cu Rusia, a anunțat ministrul de externe Hadja Lahbib, citat de agenția AFP.
„Vom semna în scurt timp un acord prin care Belgia se va angaja să livreze 30 de avioane F-16 până în 2028”, a declarat ministrul liberal belgian pentru Bel-RTL.
Ea și-a exprimat speranța că prima livrare către Kiev ar putea avea loc înainte de sfârșitul anului 2024.
„Avioanele ar trebui să ajungă în Ucraina până la sfârșitul anului”, a spus ea.
Avioanele vor fi livrate Kievului în timp ce Belgia primește avioanele F-35 comandate în 2018 de la Statele Unite.
Belgia se așteaptă să primească primele două F-35 până la sfârșitul anului 2024 sau începutul anului 2025.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen BankCitește și...
© 2024 G4Media.ro - Toate drepturile rezervate
Acest site foloseşte cookie-uri.
Website găzduit de Presslabs.